Abda Község Önkormányzata képviselő-testületének

13/2001.(X.31.) Ökt. rendelete

Abda – Börcs Körjegyzőség köztisztviselőinek nyújtható

juttatásokról és támogatásokról

(egységes szerkezetbe foglalva a 9/2002.(V.02.) és a 2/2010. (II.11.) rendeletmódosításokkal)
Abda Község Önkormányzati Képviselő-testülete a köztisztviselők jogállásáról szóló – többször módosított – 1992. évi XXIII. törvény 4. §-a alapján az Abda Körjegyzőség hivatala köztisztviselőinek nyújtható szociális, jóléti, kulturális, egészségügyi juttatásokról, valamint a szociális és kegyeleti támogatásokról a következő rendeletet alkotja:   

I. FEJEZET

Bevezető rendelkezések

1. §.
(1) A rendelet hatálya kiterjed Abda-Börcs Körjegyzőség hivatala (továbbiakban: Hivatal) köztisztviselőire, ahol e rendelet kifejezetten úgy rendelkezik, ott a nyugállományú köztisztviselőire.

(2) Az e rendeletben meghatározott szociális támogatások azoknak a nyugállományú köztisztviselőknek adhatók, akik a Hivataltól, illetve jogelőd szervezetétől kerültek nyugállományba. 

(3) Az e rendeletben meghatározott juttatások és támogatások a nem teljes munkaidőben foglalkoztatott (részmunkaidős) köztisztviselőknek munkaidő arányosan nyújthatók.

II. FEJEZET

Köztisztviselői juttatások

2. §.

(1) 
A köztisztviselő részére a juttatások fedezetére évente a tárgyévi költségvetésről szóló rendeletben (a továbbiakban: a tárgyévi költségvetésben) meghatározásra kerülő keret terhére és annak mértékéig adható juttatások:
a) lakhatási támogatások: 

pénzbeli hozzájárulás,

· lakás felújítási (komfortfokozat –emelési) költségekhez kamatmentes kölcsön,
· lakásbővítési költségekhez kamatmentes kölcsön,
b) lakásépítési támogatások,

· kamatmentes kölcsön,

c) lakásvásárlási támogatások,

· kamatmentes kölcsön,

d) családalapítási támogatások:

· egyösszegű – vissza nem térítendő – gyermekszületési támogatás,

e) szociális támogatások:

· rendkívüli (eseti) pénzbeli szociális segély,

· rendkívüli (eseti) természetbeli szociális segély,

f) illetményelőleg.
(2) A juttatások fedezetéül szolgáló keretet lehetőleg az igénylés, kérelem beérkezésének sorrendjében kell felhasználni. A keret kimerülését követő igényeket, kérelmeket – a nyilvántartásba vételt követően – el kell utasítani. 

3.§.

 A 2. §. bekezdésében meghatározott juttatások mértékét, feltételeit, az elbírálás és elszámolás rendjét, valamint a visszatérítés szabályait a jegyző az egységes közszolgálati szabályzatban állapítja meg. 

4.§.

(1) Az elhunyt köztisztviselővel közös háztartásban élt közeli hozzátartozót – amennyiben a köztisztviselőt nem nyilvánították a közszolgálat halottjává -, kérelmére temetési segély illeti meg. 

(2) A temetési segély összegét, kifizetésének feltételeit a jegyző állapítja meg.

III. FEJEZET

Nyugállományú köztisztviselők támogatásai, odaítélésük szempontjai

5. §.

(1) A nyugállományú köztisztviselő a szociális helyzetére figyelemmel, rászorultság alapján pénzbeli vagy természetbeni támogatásban részesíthető.

(2) A képviselő-testület évente a költségvetési rendeletében a nyugállományú köztisztviselők támogatására fedezetet biztosít (szociális keret), amely más célra nem használható fel és nem csoportosítható át.

(3) a nyugdíjas köztisztviselő a tárgyévre szóló költségvetési rendeletben megállapított szociális keret terhére az alábbi pénzbeli vagy természetbeni támogatásokban részesíthető.

a) eseti szociális segély;

b) temetési segély;

c) kedvezményes étkezetés;

d) kedvezményes üdültetés;

e) az önkormányzat által fenntartott sportcélú ingatlanok és közművelődési intézmények alapszolgáltatásainak ingyenes igénybe vétele.

(4) A jegyző a Hivatal Gazdasági Szervezete (a továbbiakban: Gazdasági Szervezet) útján, a szociális bizottsággal és a helyi nyugdíjas társadalmi szervezettel együttműködve figyelemmel kíséri a nyugdíjas köztisztviselői állomány szociális helyzetét, nyilvántartja a tartósan gondozásra szorulókat, folyamatosan kapcsolatot tart a gondozottakkal. 

(5) A nyugdíjas köztisztviselők ügyeinek intézésével referens bízható meg.

6.§.

 (1) A 6.§. (3) bekezdésében foglalt támogatások odaítélését a referens mellett a Gazdasági Szervezet vezetője is kezdeményezheti.

(2) A támogatás iránti kérelmekről a Gazdasági Szervezet előterjesztése alapján a jegyző dönt. 

(3) A támogatások folyósításával, illetve biztosításával kapcsolatos feladatokat a Gazdasági Szervezet látja el. Az eseti szociális és a temetési segélyt a megítélésétől számított három munkanapon belül, a jövedelem-kiegészítést havonta utólag, a jogosultság hónapját követő hónap 3. napjáig, az étkeztetési támogatást hetente utólag, a következő hét 3. napjáig kell kifizetni.

7.§.

(1) Eseti szociális segély annak a nyugdíjas köztisztviselőnek adható elsősorban: 

-  átmenetileg a létfenntartását veszélyeztető rendkívüli élethelyzetbe került, vagy időszakosan létfenntartási gondokkal küzd. 

(2) Az eseti szociális segély alkalmanként legfeljebb a mindenkori minimálbér 50 %-áig terjedő összegben állapítható meg. 

(3) Temetési segély elsősorban annak a nyugdíjas köztisztviselőnek adható, akinek havi jövedelme nem éri el a minimálbért. A segély összege temetésenként legfeljebb 20.000,-Ft-ig terjedő összegben állapítható meg. 

(4) Kedvezményes étkeztetésben elsősorban azt a nyugdíjas köztisztviselőt kell részesíteni, akinek havi átlagjövedelme – az elbírálást megelőző hat hónap átlagában – nem éri el a mindenkori minimálbér 70 %-át, és kora vagy egészségi állapota miatt önmaga napi legalább egyszeri meleg étkezéséről nem tud gondolkodni. A kedvezményes étkeztetés, mint támogatási forma szükség szerinti időtartamra, de maximum 12 hónapra adható azzal, hogy az az önkormányzat számára csak adott költségvetési évet terhelő kifizetési kötelezést keletkeztethet. A támogatást felülvizsgálat után – ha a feltételek továbbra is fennállnak-, meg lehet hosszabbítani.

A kedvezményes étkeztetési támogatást az étkeztetés költségeinek 50 %-a, legfeljebb azonban nap 300,-Ft. lehet. 

(5) Kedvezményes üdültetésben naptári évenként egy alkalommal elsősorban az a nyugdíjas köztisztviselő részesíthető, akinek havi átlagjövedelme a mindenkori minimálbért nem haladja meg. 

(6) a kedvezményes üdültetés napjainak száma a/z/ 10-et , összege üdülési naponként a 5.000,-Ft-ot nem haladhatja meg. 

(7) A havi jövedelmet azt egyértelműen igazoló okmányokkal – nyugdíjszelvénnyel, munkáltatói igazolással, stb. – kell igazolni. 

IV. FEJEZET

Vegyes rendelkezések

8.§.

(1) Ez a rendelet 2001. november 1-én lép hatályba azzal, hogy rendelkezéseit 2002. január 1-től kell alkalmazni.

 (2) Ahol e rendelet közeli hozzátartozót említ, azon a Polgári Törvénykönyvről szóló 1959. évi IV. törvény 685.§. b) pontjában meghatározott személyek értendők. 

(3) A jegyző az egységes közszolgálati szabályzatban határozza meg a Gazdasági Szervezet vezetőjének e rendeletben szabályozott juttatásokkal és támogatásokkal , továbbá – ha megbízásra kerül-, a referensnek a nyugdíjas köztisztviselők ügyeinek intézésével kapcsolatos konkrét feladatait. 

(4) E rendelet hatályba lépésével egyidejűleg a. köztisztviselőit, fizikai állományú dolgozóit megillető illetményekről és juttatásokról szóló 7/2000.(V.4.) sz. Ökt. számú  rendelet hatályát veszti.

Somogyi György                                                 Dr. Folkner Ernő

polgármester                                                          körjegyző

Kihirdetve: 2001. október  31. napján

Dr. Folkner Ernő 

     körjegyző 

� Módosította a 2/2010. (II.11.) rendelet 1.§-a. Hatályos: 2010. február 11-től.


� Módosította a 9/2002.(V.02.) rendelet 1.§-a. Hatályos: 2002. május 02-től. 





